“Замуж мая мама выйшла ў гады вайны. У 1944 годзе нарадзіла Любку. У той жа год яе мужа забралі на фронт, дзе ён і загінуў. Яшчэ некалькі гадоў жыла мама з дачушкай у свекрыві. Затым выйшла замуж за ўдаўца, чалавека намнога старэйшага за яе, але добрага, спагадлівага. У яго была свая дарослая дачка, толькі крышку маладзейшая за нашу маму. Затым у сям’і нарадзіліся яшчэ дзве дачушкі — я і Надзея. Усе трое атрымалі адукацыю: я і Надзя — вышэйшую, Люба — сярэднюю спецыяльную.